बे हानजा मोननैखौ उनाव फारियै उपेन हानजाखौ आरो रामसियारि हानजाखौ हानजा एबा गोट होननानै मुंदांखा जादोंमोन ।एबसुनि हेंथा सान फालिनाय ( उ )इंराजि  1988  माइथायनि  25  जानुवारि खालि दुलाराय बरʼ फरायसा आफादा हेंथा सान हिसाबै फालिदोंमोन आरो गंफ्रोम दखरा आफादनिफ्राय थान्दै ओंखारनानै जायगानि एस.डि.सि.नि आखायाव गोसोखां बिलाइ होननानै आसामनि हायेनारि ट्राइबेलफोरनि थाखाय आलादा नखर हादर दाबिनि सोमावसारग्रा बरʼफोरनि सायाव आसाम पुलिसनि सहाय थावै अनागारि हाबा मावनायखौ सोंखारिनाय जादोंमोन ।